Wir, eptissin und convent zuͦ Kùngsfelden ꝫcꝭ, bekēnent offenlich mitt disem brief, ✳ als den̄ unser lieben
bruͦder und herˀn, gardian und convent zuͦ Kùngsfelden ꝫcꝭ, und wir ✳ uff und von eim hof ze Ursprūg
uff dem Boͤtzberg gelegen, ✳ so jetz Hans Stoͤub ze Ursprūg buwt, ✳ zuͦ jarzitzinsz gehept habēt vier mùtt
kernē und ein malter haber gelts, ✳ dero wir meinten uns jerlich werden soͤlln̄ zwen mùtt kernē un̄ zechē
viertel habˀn, ✳ das aber die hern ✳ nitt allenklich, sunder meinten, soͤlich gùlt inen und uns jetwedˀm zum halbteil zuͤgehoͤren soͤlln̄. ✳ darzuͦ hand wir, obgent̄ eptissin un̄ convent, uff einē andˀn guͤtlin daselbs, genempt
des Wissen guͤtli, fùnff fiertel kernengelts gehept, ouch zuͦ jarzitzinsz ꝫcꝭ. also von soͤlicher zweyūg wegen ✳
und sunder meren kùnftigen abgang der gùlt und guͤter ze fùrkoment ✳ und nutz ze fùrdrent ✳ habēt wir,
genempten eptissin und convent, ✳ fùr uns, unser gotzhus jarzitampt und nachkomen zuͦ Kùngsfeld ✳ nach
gûtˀ, zitlichˀ vorbetrachtūg und einhelligē rât soͤlich obgemeldet gùlt, so wir von beiden obgen̄ guͤtˀn zuͦ unserm teil, als vor stât, und namlich all unser gerechtikeit, vordrūg, recht und anspraͧch, so unser gotzhus ✳
jarzitampt und wir an und zû soͤlicher gùlt und guͤtˀn zuͦ unserm teil ✳ gehept habēt odˀ habn̄ moͤchtēt, mitt
aller nutzūg, ehafte, rechtūg, harkomen und zuͦgehoͤrd, ✳ ouch darzuͦ und mitt die vˀsessnen zinsz, so uns vō un̄
uff den guͤtˀn usstaͧnd, ✳ und zwen guldin, so wir uff der stuben am husz daselbs gehept habent, ✳ den egen̄
unsˀn lieben bruͦdern und hern, gardian und convent ✳ zuͦ Kùngsfeld₎, zuͦ handen ir selbs, ir gotzhus und
nachkomen eins steten, vesten und ewigen koufs recht und redlich vˀkouft und zekouffen gebn̄ umb drissigundacht guldin, ✳ dero wir von inen bar bezalt und an andˀ end in unsers jarzitampts kun̄tlichn̄ nutz, damitt
die jarzit von hin als bishar bestandēt und begangenwerdēt, ✳ bekerˀt und komen sind. ✳ des wir uns herin̄
offenlich bekēnent und vˀzichent uns ouch daruf fùr uns, unser gotzhus jarzitampt und nachkomen soͤ¬
licher gùlt gerechtikeit, vordrūg, recht und ansprach, als vor, und gebēt die in un̄ zuͦhanden der vorgen̄
unser bruͦder und hnˀ, gardian und convents und ir nachkomen zû Kùngsfeld₎, ✳ lidklich uff ✳ und setzent si
der in nutzlich gewer, ✳ die in̄zehabent, zenemēt, zenutzēt, zeniessent un̄ damit zetuͦnd und lassent als
mitt dem iren, ân unser, ✳ unser nachkomen un̄ mengklichs von unser wegen sumen, irren und insprechen.
wir gelobēt inen ouch, des koufs immasz, ouch inwisz und fùr als vor recht weren zuͦsinde und des guͦt, sichˀ
werschaft zuͤtuͦnd, ✳ wo, wie un̄ wen̄ sich das gepùrt ✳ nach recht, ✳ ouch widˀ dehein ding heran geschribē
niemer zekomēt, zeredent, zewerbēt, zetûnd, sundˀ das alles wàr un̄ stêt zehaltent, ✳ also das uns davor
noch wider nùtzit behelfen inen schaden, sundˀ bi dem, so vor stât, ✳ ân alle fùrwort un̄ bekrencken bestân
un̄ blibn̄ sol alles ungevarlich. inkraft und urkùnd disz brief, mit unser, obgen̄ eptissin und cōvents zû
Kùngsfeld₎, ampts und convents anhangend₎ insigeln des alles zuͤ warem, vestem urkùnd offenlich vˀsigelt, gebn̄ uff san̄tt Niclaus tag, nach Cristi gebùrt vierzechenhundˀtfùnfzigundsechs jar. ✳
aptie
convēts